

Minister vnútra Roman Mikulec (OĽaNO) zostáva napriek snahe opozície vo svojej funkcii. Pri hlasovaní sa však zdržala väčšina poslancov koaličnej Sme rodina. Hlas-SD neúspech pri zosadení Mikulca ale neodradil a už teraz avizuje odvolávanie premiéra Eduarda Hegera (OĽaNO).
Aj o týchto témach bude moderátor Michal Kovačič v relácii Na telo diskutovať s predsedom Hlasu-SD Petrom Pellegrinim a ministrom životného prostredia Jánom Budajom (OĽaNO). V exkluzívnom prieskume agentúry FOCUS sa pozrieme na to, kto patrí medzi najdôveryhodnejších politikov.
Na telo začína aj túto nedeľu na TV Markíza v tradičnom čase o 13:00 hod. TV upútavka: https://youtu.be/vwxnhEny980
Na webe TVNOVINY.SK nájdete aj nové vydanie Na telo PLUS, v ktorom moderátor Michal Kovačič rozoberal so svojimi hosťami rozhodnutie Najvyššieho súdu v kauze Kuciak. Aktuálne Na telo PLUS: https://bit.ly/NTP_Petkova_Zitnanska Lukáš Kočišek, PR manažér, MARKÍZA - SLOVAKIA, 17. 6. 2021